b'\n_START_ARTICLE_\nBenas \xc5\xa0imkus\n_START_SECTION_\nBiografija\n_START_PARAGRAPH_\n1948 m. prad\xc4\x97jo mokytis Mos\xc4\x97d\xc5\xbeio vidurin\xc4\x97je mokykloje, kartu dirbo kol\xc5\xabkio lauko brigados darbininku, mechanizatoriumi, elektriku, vairuotoju._NEWLINE_1963 m. Lietuvos SSR vidaus reikal\xc5\xb3 ministerijos Skuodo rajono Vidaus reikal\xc5\xb3 skyriaus milicininkas. 1964 m. \xc4\xafstojo \xc4\xaf Kauno speciali\xc4\x85j\xc4\x85 vidurin\xc4\x99 milicijos mokykl\xc4\x85, baig\xc4\x99s dirbo Skuodo rajono Vidaus reikal\xc5\xb3 skyriuje._NEWLINE_1969\xe2\x80\x932000 m. Klaip\xc4\x97dos miesto Vidaus reikal\xc5\xb3 skyriuje vadovavo \xc4\xafvairiems padalinimas, patruli\xc5\xb3 tarnybos b\xc5\xabriui, v\xc4\x97liau \xc4\x97jo vyriausiojo komisaro pavaduotojo pareigas, paskutin\xc4\x97s pareigos \xe2\x80\x93 Migracijos departamento prie VRM Klaip\xc4\x97dos apskrities Migracijos skyriaus vir\xc5\xa1ininkas. 1982 m. baig\xc4\x97 Kauno Antano Snie\xc4\x8dkaus politechnikos instituto Klaip\xc4\x97dos fakultet\xc4\x85, in\xc5\xbeinierius mechanikas. 1992 m. suteiktas vidaus tarnybos pulkininko laipsnis. Nuo 2000 m. pensininkas._NEWLINE_Liberal\xc5\xb3 demokrat\xc5\xb3 partijos, partijos Tvarka ir teisingumas (liberalai demokratai) Klaip\xc4\x97dos miesto skyriaus narys. Nuo 2009 m. partijos Naujoji s\xc4\x85junga (socialliberalai) Klaip\xc4\x97dos miesto skyriaus pirmininkas._NEWLINE_Nuo 2007 m. Klaip\xc4\x97dos miesto savivaldyb\xc4\x97s tarybos narys. Nuo 2007 m. Klaip\xc4\x97dos miesto savivaldyb\xc4\x97s mero pavaduotojas._NEWLINE_1991 m. vaik\xc5\xb3 sporto klubo \xe2\x80\x9eBeisbolas\xe2\x80\x9c steig\xc4\x97jas, prezidentas, tarybos narys.'